কুষ্টিয়া ২৯ আগষ্ট রবিবার : অদ্য সকাল পৌনে ১১-টায় কুষ্টিয়া শহরের চৌড়হাস মৌজার ঝিনাইদহ রোড সংলগ্ন স্থানে প্রস্তাবিত বায়তুল আমান জামে মসজিদের ভিত্তি স্থাপন করার পরে অনুষ্ঠিত সুধী সমাবেশে মুহতারাম আমীরে জামাআত প্রফেসর ড. মুহাম্মাদ আসাদুল্লাহ আল-গালিব উপরোক্ত মন্তব্য করেন। নির্মিতব্য উক্ত মসজিদকে আহলেহাদীছ আন্দোলনের প্রচারকেন্দ্রে পরিণত করার জন্য তিনি সকলের প্রতি আহবান জানান। পার্শ্ববর্তী রিজিয়া সাদ ইসলামিক সেন্টারে অনুষ্ঠিত উক্ত সুধী সমাবেশে মেহেরপুর, কুষ্টিয়া-পূর্ব ও পশ্চিম সাংগঠনিক যেলা আন্দোলন ও যুবসংঘ-এর নেতা-কর্মী ছাড়াও স্থানীয় গণ্যমান্য ব্যক্তিবর্গ উপস্থিত ছিলেন। উল্লেখ্য যে, মসজিদ নির্মাণের জন্য উপস্থিত সুধীমন্ডলী নগদ অর্থ প্রদান করেন এবং অনেকেই দানের প্রতিশ্রুতি প্রদান করেন।  অনুষ্ঠানে অন্যান্যের মধ্যে উপস্থিত ছিলেন, রিজিয়া সাদ ইসলামিক সেন্টারের চেয়ারম্যান জনাব এডভোকেট সাদ আহমাদ, কেন্দ্রীয় অর্থ সম্পাদক বাহারুল ইসলাম ও যুবসংঘ-এর কেন্দ্রীয় সাংগঠনিক সম্পাদক নূরুল ইসলাম প্রমুখ।